Document ID: /roh_data/filtered/fineweb-2-filterrobots_roh.jsonl.gz/26703

18 gruppas han fatg part al til da tschaiver da gievgia grassa a Sedrun. Ils var 360 participants han mussà lur gronda lavur ch’els han prestà per sa participar al til. Uschia è la scolina da Tujetsch ida al til sco astronauts. Damai che astronauts dovran ina racheta han ils babs zambregià in tala per il til. La terza classa è sa fatschentada d’in tema actual. Il scandal da svapur da VW. Mo era Google-Maps, Gian e Giachen, Legos, aur e mascras venezianas han ils scolars da Tujetsch preschentà. Era las differentas gruppas da creschids han mussà blera fantasia.
Giubileum
En tut èn era 7 musicas da tschaiver stadas al til. Ils Vagabunds, la musica da tschaiver da Tujetsch che organisescha il tschaiver tuatschin dastga festivar quest onn il giubileum da 30 onns. Els èn sa preschentads sin in carr.